burgasdotpro/wikipedia huggingface dataset:
Loca People

„Loca People“ (tiež známa aj ako „Loca People (la gente está muy loca)“ alebo „Loca People (What the Fuck)“, niekedy tiež „Viva la Johnny“) je skladba španielskeho DJa a producenta Sak Noela. Skladba bola vydaná ako singel dňa 24. júna 2011. Vokály nahrala speváčka Esthera Sarita. Hudobné video natáčal Roger Martin Solé a režíroval ho Sak Noel.
Marry You

„Marry You“ je štvrtý singel amerického speváka Bruna Marsa, z jeho debutového albumu "Doo-Wops &amp; Hooligans". Mars napísal túto skladbu spolu so svojím produkčným tímom The Smeezingtons, ktorý tiež produkoval skladbu. Skladba obsahuje prvky žánrov R&amp;B a reggae a textovo Mars spieva o spontánnom nápade manželstva. Skladba si získala protichodné recenzie kritikov, s niekoľkými komplimentmi ohľadom produkcie a Marsovom speve.
Hoci skladba nebola hneď vydaná ako singel, dosiahla 85. miesto v rebríčku Billboard Hot 100 a 83. miesto v rebríčku Canadian Hot 100. Takisto sa umiestnila na 8. mieste v Austrálii a na 11. mieste vo Veľkej Británii.
Pozadie a zloženie.
Skladbu „Marry You“ napísali Bruno Mars, Philip Lawrence a Ari Levine, a produkovali ju The Smeezingtons. Skladba obsahuje prvky R&amp;B a reggae. Je to love song o páre, ktorý ide do Las Vegas a spontánne sa rozhodnú vziať. Skladba je zložená v tónine F-dur a má tempo 145 BPM. Mars má hlasový rozsah od C4 do D5.
Bellville (Texas)

Bellville je americké mesto v Austin County v severovýchodnom Texase. Bolo známe ako centrum regiónu pestovania bavlny. V roku 1884 malo mesto dva kostoly, dva hotely, jednu pekáreň, tri Saloony, dvanáť obchodov s rozličným tovarom, verejnú školu a dvoje novín Bellville Standard a Austin County Times. Počas hospodárkej krízy v 30tych rokov počet obyvateľtva poklesol, odvtedy sa mierne zvyšuje.
Aftermath Entertainment

Aftermath Entertainment je americké hip-hopové hudobné vydavateľstvo, ktoré v roku 1996 založil rapový producent Dr. Dre, krátko po opustení vydavateľstva Death Row Records. Vydavateľstvo pôsobí ako dcérska spoločnosť a distribuuje prostredníctvom Interscope Records. Súčasní interpreti, ktorí majú zmluvu s Aftermath Entertainment sú Dr. Dre, Eminem, 50 Cent, Game a Slim da Mobster. Medzi bývalých interpretov patria Busta Rhymes, Raekwon, Raki, Eve, Marsha Ambrosius, Stat Quo. Šesťnásť z osemnástich albumov vydavateľstva sa dostalo do Top 5 rebríčka Billboard 200 a 11 z nich dosiahli 1. miesto. Vydavateľstvo vydalo aj niekoľko multi-platinových platní od Eminema, Dr. Dre, 50 Centa a dve diamantové platne od Eminema.
Belton (Texas)

Belton je americké mesto a sídlo Bell County v strednom Texase. Je súčasťou aglomerácie "Killeen–Temple–Fort Hood Metropolitan Statistical Area".
V roku 1881, v "železničnej vojne" železnica mesto obišla a dala podnet k rozvoju pre susedné mesto Temple. Belton je domovom "University of Mary Hardin-Baylor", súkromnej univerzity spojenej s Baptist General Convention of Texas, ktorá mala v roku 2010 2 956 študentov. Mesto je miestom siene slávy texaského rodea, ktorá sa nachádza v spoločenskom centre "Bell County Expo Center". V blízkosti mesta sa nachádzajú dve jazerá a vodný park "Summer Fun Water Park".
Auditorium Building

Auditorium Building je budova v Chicagu. So svojimi 17 poschodiami stojí na 430 S Michigan Ave.
Navrhli ju Dankmar Adler a Louis Sullivan.
Day ’n’ Nite

„Day 'n' Nite“ (uvádzaný ako „Day 'n' Nite (Nightmare)“ na zozname skladieb albumu "Man on the Moon: The End of Day") je debutový singel amerického alternatívneho hip-hopového speváka Kida Cudiho. Produkoval ho Dot da Genius a vydaný bol vo februári 2008 ako singel. Je takisto prvým oficiálnym singlom z debutového albumu "". Dodnes sa v USA predalo viac ako 2 milióny digitálnych kópií singlu. V júni 2008 bola skladba remixovaná talianskou producentskou dvojicou Crookers a bola zaradená na 15. miesto v zozname Best 25 Songs of 2009 časopisu "Rolling Stone".
Vydanie.
Singel bol vydaný 5. februára 2008 formou digital download. Bol vydaný pred podpisom zmluvy s vydavateľstvom GOOD Music. Singel bol pôvodne vydaný na bezplatné sťahovanie koncom roka 2007 z mixtape "A Kid Named Cudi". 
Existuje niekoľko remixov skladby od interpretov ako Young Cash, Pitbull, Jim Jones , Collie Buddz, Jermaine Dupri, Trey Songz, Styles P, Young Dro, Aidonia, K'naan , Chamillionaire, Chiddy Bang či Rusko.
Originálna verzia dosiahla 3. miesto v rebríčku Billboard Hot 100 v USA a 15. miesto v rebríčku Canadian Hot 100.
Tibbitt Lake

Tibbitt Lake je jazero v kanadských Severozápadných teritóriách. Nachádza sa 69,2 kilometra východne od mesta Yellowknife a označuje severnú hranicu cesty Ingraham Trail. V zime, ľadová cesta známa ako Tibbitt to Contwoyto Winter Road predlžuje Ingraham Trail až po jazero Contwoyto Lake v Nunavute, ktorá je jedinou cestou spájajúcou tieto obrovské územia so zvyškom Kanady.
Jazero je pomenované po Johnovi Francisovi Tibbittovi, geológovi, ktorý skúmal oblasť Yellowknife spolu s Geological Survey of Canada v roku 1935.
Les Twins

Les Twins je francúzske umelecké duo, ktoré tvoria bratia, identické dvojčatá Laurent ("Lil Beast") a Larry Nicolas Bourgeois ("Ça Blaze"). Venujú sa predovšetkým tancu, vytváraniu choreografií, modelingu, spevu a herectvu. Patria medzi svetové špičky v New Style hip hope. Svoje originálne choreografie a pohyby chodia vyučovať po celom svete vrátane Česka. Sú tiež členmi tanečných skupín Criminalz Crew a Veteranz, s ktorou účinkovali v Cirque du Soleil Michael Jackson Immortal World Tour.
Poznávacím znakom bratov je bohatý afro účes, výška 196 cm a svojrázny módny štýl. Často nosia nohavice naopak, nákolenníky, nákrčníky aj tzv. dámske oblečenie (napr. sukne). Majú záľubu v nosení mnohých výrazných módnych doplnkov.
Život.
Pochádzajú zo Sarcelles, čo je predmestie Paríža. Narodili sa 6. decembra 1988 do veľkej rodiny guadeloupského pôvodu.
Kariéra.
V roku 2008 sa zúčastnili súťaže Incroyable Talent, čo je francúzska verzia britskej relácii Britain's Got Talent. O tri roky neskôr vyhrali prestížnu medzinárodnú tanečnú súťaž Juste Debout 2011 v kategórii New Style Hip Hop. Medzi ich ďalšie významné počiny môžeme radiť okrem iného úspešnú spoluprácu s Beyoncé, s ktorou mnohokrát vystupovali (trebárs na Billboard Awards 2011), objavili sa v niekoľkých jej videoklipoch a dokonca ju ako jediní mužskí tanečníci odprevadili na jej Mrs. Carter Show World Tour. Spolupracovali ale aj s ďalšími hviezdami, napríklad Meghan Trainorová (videoklip k „Lips Are Movin“), David Guetta (videoklip k „Play Hard“), Missy Elliott, Maître Gims ai. Ďalej sa ukázali aj v niekoľkých reklamách (Adidas, H&amp;M, Beats by Dre ad.) a dokázali sa presadiť aj ako modely (napr. Paris Fashion Week 2010). Venujú sa aj hudbe. Vo videoklipoch k svojim piesňam samozrejme tiež využívajú svojich tanečných schopností (napr. pieseň „You Don't Know Me“).
Tanečné vplyvy.
Medzi svoje najväčšie tanečné vplyvy radia predovšetkým Michaela Jacksona a deväť svojich súrodencov, ktorí sú tiež tanečníkmi.
Tanečné ciele.
Les Twins hovoria, že ich cieľom je spopularizovať tanec. Nechcú, aby tzv. background dancers boli videní len ako „krovie“ speváka. Aj preto napríklad hovoria, že „"netancujú pre Beyoncé, ale s Beyoncé"“.
Medzinárodná federácia pozemného hokeja

Medzinárodná federácia pozemného hokeja (skr. FIH"Fédération Internationale de Hockey ") je medzinárodná športová organizácia združujúca 127 národných hokejových zväzov na celom svete, sídliaca v Lausanne, vo Švajčiarsku. Na jej čele v súčasnosti stojí Španiel Leandro Negre. FIVB je riadnym členom MOV a takisto aj SportAccord (býv. GAISF)
História.
Hoci sa pozemný hokej objavil na olympiáde už v roku 1908, medzinárodná federácia FIH bola založená až v roku 1924 v Paríži. Medzi jej 7 zakladajúcich členov patrilo aj Česko-Slovensko, ďalej Rakúsko, Belgicko, Francúzsko, Maďarsko, Španielsko a Švajčiarsko. V roku 1982 sa FIH spája s IFWHA, ženskou odnožou medzinárodnej hokejovej federácie (vznikla v 1927)
Rebríček FIH.
FIH zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov a žien podľa výsledkov na majstrovstvách sveta či kontinentálnych majstrovstiev, svetových pohároch, atď. 
Konfederácie.
127 členských federácií (v roku 2011) je rozčlenených do 5 kontinentálnych konfederácií:
Mei

Mei je vyhynutý rod veľmi malého dravého dinosaura z čeľade Troodontidae, žijúceho v období spodnej kriedy na území dnešnej severovýchodnej Číny. Jeho jediným druhom je Mei long. 
Meno vychádza zo skutočnosti, že tento dinosaurus bol objavený v pozícii spánku (stočený do kĺbka, akokeby si chránil telesné teplo). Jeho poloha s hlavou zasunutou akoby pod krídlom navyše svedčí o blízkej príbuznosti s vtákmi. Ide teda o ďalší zaujímavý dôkaz svedčiaci o teplokrvnosti dinosaurov a spomínanej príbuznosti medzi dravými dinosaurami a vtákmi. Veľmi pravdepodobne bol aj tento dinosaurus za života operený. Rovnako ako mnohé iné živočíchy v tejto oblasti bol zrejme aj on zasypaný sopečným prachom.
Rod Mei bol veľmi malý dinosaurus, dosahujúci dĺžky okolo 40 cm (nedospelý jedinec) s hmotnosťou necelého 1 kg. Patrí tak k vôbec najmenším známym nelietavým dinosaurom.
Kaštieľ v Želiezovciach

Kaštieľ v Želiezovciach alebo Kaštieľ Eszterházyovcov je kaštieľ v slovenskom meste Želiezovce. Nachádza sa v parku Franza Schuberta. Kaštieľ je chránený ako národná kultúrna pamiatka.
Dejiny.
Kaštieľ nechali postaviť v roku 1720 v barokovom slohu Esterháziovci. V rokoch 1794 – 1804 došlo k jeho klasicistickej prestavbe. Počas svojich návštev na pozvanie Jána Karola Esterházyho v rokoch 1818 a 1824 tu hľadal inšpiráciu rakúsky hudobný skladateľ Franz Schubert. V ďalších rokoch tu pobývali napr. Franz a Eduard Sacher (tvorcovia slávnych tort), biskup August Fischer Colbrie, Antal Kherndl, syn grófskeho správcu, či v roku 1905 arcivojvoda Jozef Ferdinand Habsburský. Posledná osoba, ktorá v kaštieli žila, bola do roku 1944 grófka Ernestína Coudenhove. Po druhej svetovej vojne prešiel objekt do vlastníctva mesta a slúžil okrem iného aj ako škôlka. Po nežnej revolúcii nebola budova využívaná. V súčasnosti sa hľadá nové uplatnenie kaštieľa. V roku 2009 sa tu plánovalo Dolnohronské múzeum.
Popis.
Ide o štvorkrídlu budovu s ústredným nádvorím. V hlavnom priečelí sa nachádza stredový trojosý rizalit a v ňom kamenný portál zdobený klastickými festonmi. Pred portálom je postavený stĺpový portikus s tympanónom. Fasády členia rizality a lizenové rámy. V oknách sa nachádzajú zachované kované mreže s esovitými prútmi. Miestnosti majú rovné stropy a pôvodné fajansové kachle.
Pád Saigonu

Oslobodenie Saigonu bola záverečná bitka Vietnamskej vojny. Počas záverečného útoku na Vietnamskú republiku komunistické sily oslobodili 
hlavné mesto krajiny Saigon. Mesto kapitulovalo 30. apríla 1975. Táto udalosť bola koncom vietnamskej vojny a viedla k vytvoreniu jednotného vietnamského štátu pod vedením komunistov. Komunisti nasadili asi 450 000 mužov proti 31 000 mužom Armády republiky Vietnam a Američanom, ktorí urýchlene sťahovali zvyšok svojich obyvateľov z krajiny.
Operácia Frequent Wind.
Evakuácia amerických občanov, vietnamských civilistov a prominentov zo Saigonu pomocou letectva a námorníctva USA prebiehala 29. - 30. mája 1975 a niesla krycie označenie operácia Frequent Wind. Zúčastnila sa jej 76. Commander Task Force.
Kalinčiakovo

Kalinčiakovo (do roku 1948 "Varšany") je mestská časť Levíc.
Dejiny.
Kalinčiakovo sa radí medzi najstaršie obce Hontianskej župy. V 12. storočí tu stál románsky kostol. Obec je po prvýkrát zmieňovaná roku 1242, kedy je uvádzaná ako "Wosyam". Vtedy ju vlastnili synovia Šimona Varsányi-Simonyi, ktorého rodu patril do 18. storočia. Majetky v obci od 15. storočia mali tiež Kálnayovci, neskôr Horváthovci, Jánokyovci a Nyáryovci, ktorí si ich držali do roku 1945.
Po bitke pri Moháči sa juh Slovenska ocitol na hranici kresťanského a islamského sveta. Kalinčiakovo sa stalo súčasťou hontianskeho náhija, jednej z tureckých územne-správnej jednotky. Z tureckých daňových súpisov sa dozvedáme, že roku 1664 tu v 44 domoch žilo 59 osôb. Hlavnou obživou obyvateľov bolo poľnohospodárstvo, chov dobytka, vinárstvo a včelárstvo.
V roku 1591 po náboženskom spore v Čepregu sa obec pridala k reformovaným kresťanom. Roku 1608 sa stala súčasťou tekovského seniorátu. V období protireformácie sa Kálnayovcom podarilo miestny kostol ubrániť pred konfiškáciou, takže sa tu mohol rozvíjať kalvinizmus. Za druhej svetovej vojny sa Kalinčiakovo stalo súčasťou Maďarska. Od 1. januára 1976 tvorí mestskú časť Levíc.
Kaštieľ v Kalinčiakove

Kaštieľ v Kalinčiakove stojí v obci Kalinčiakovo, mestskej časti Levíc.
Dejiny.
Kaštieľ nechali v 18. storočí v barokovom štýle postaviť Jánokyovci. V roku 1820 ho Majthényiovci klasicistisky prestavali a rozšírili. Poslednými majiteľmi boli Nyáryovci, v ktorých vlastníctve zostal do roku 1945. Od poslednej majiteľky Margity Bolfasovej si majetok často prenajímal židovský hospodár Móric Freyer. V roku 1924 bola v kaštieli sprevádzkovaná slovenská ľudová škola. V roku 1948 po druhej pozemkovej reforme tu nejaký čas bývali kolonialisti.
Popis.
Ide o jednopodlažnú trojkrídlu budovu so spojovacím stĺporadím. K pôvodnej strednej budove boli pri prestavbe v roku 1820 pristavené dve krídla, ktorá sú s budovou spojené kolonádou. Uprostred strednej budovy vystupuje vstupný portikus s kanelovanými stĺpmi. V bočných rizalitoch sa nachádza trojica empírových okien so štvoricou stĺpikov.
Horša

Horša je mestská časť mesta Levice v Nitrianskom kraji, do roku 1986 samostatná obec.
Dejiny.
Prvá písomná zmienka o obci pochádza z roku 1295, kedy je uvádzaná ako "Horhy". Názov pochádza od mena rodu Horhy, ktorý obec vlastnil do roku 1552. V roku 1629 sa dostala do vlastníctva rodu Pomothy. Od 18. storočia bola spoločným majetkom niekoľkých šľachtických rodov, medzi tie najvýznamnejšie sa radili Belházyovci a Udvardyovci. Podľa záznamov tu v roku 1828 v 55 domoch žilo 533 obyvateľov. V roku 1876 došlo vďaka tekovskému županovi Štefanovi Majláthovi k zriadeniu školy. Roku 1927 žilo v 91 domoch 346 obyvateľov a mali tu fungovať dva mlyny. V 20. rokoch 20. storočia z dôvodu hospodárskej krízy emigrovalo 6 obyvateľov do Ameriky. Od 1. januára 1986 je bývalá obec časťou mesta Levice.
Muleshoe

Muleshoe je americké mesto a sídlo Bailey County v severnom Texase. Bolo založené v roku 1913 a v roku 1926 sa stal mestom.
Múzeum "Muleshoe Heritage Center" zachytáva míľniky rančerskej histórie západného Texasu. V komplexe je niekoľko unikátnych budov z Bailey County, ktoré zobrazujú život na prelome 19. a 20. storočia.
Národný park "Muleshoe National Wildlife Refuge" je vzdialený južne od mesta. Nachádza sa tu najväčší kŕdeľ žeriavov kanadských v Severnej Amerike.
V máji 2010 mesto otvorilo vodný park s viacerými atrakciami. Park ponúka aj futbalové a softbalové ihrisko, rybník a basketbalové ihriská.
Evanjelický kostol v Čankove

Čankovský evanjelický kostol stojí v Čankove, mestskej časti Levíc.
Dejiny.
Pôvodne gotický evanjelický kostol je dominantu Čankova Roku 1731 došlo k barokovej prestavbe a roku 1822 k ďalším úpravám. Súčasnú secesnú podobu získal po prestavbe v roku 1930.
Popis.
Z pôvodnej stavby zo 14. storočia sa do súčasnosti zachovala len veža. Kostol je krížového pôdorysu. Pri prestavbe kostola v roku 1930 boli pri úprave oltára použité tiež časti pôvodného barokového oltára. Ide predovšetkým o plastiky Mojžiša a Árona na stĺpoch, ďalej plastika Božieho Baránka, erby rodov Ottlikovcov a Hódossyovcov a tiež chronostikon na mramorovej tabuli pochádzajúcej z roku 1813. Na oltári sa nachádza obraz Ježiša Krista od maliara Tekovského z roku 1931. Vo veži je zavesený neskoro renesančný zvon (umieráčik) z roku 1693.
Európska federácia pozemného hokeja

Európska federácia pozemného hokeja, skr. EHF () je európska športová konfederácia, ktorá združuje hokejové zväzy európskych štátov. Vznikla v roku 1969 a sídli v Bruseli, v Belgicku. Momentálne (2012) združuje 45 národných hokejových zväzov a na jej čele stojí Holanďan Marijke Fleuren. EHF je členom Medzinárodnej federácie pozemného hokeja (FIH).
Malý Kiar

Malý Kiar je mestská časť Levíc. Do roku 1975 bol samostatnou obcou.
Polohopis.
V bezprostrednej blízkosti obce sa nachádza rekreačný komplex Margita-Ilona. Ca 1 km severne od obce tečie rieka Sikenica, ca 1 km južne sa nachádza umelý chovný rybník.
Názov.
Slovo "kiar" znamená zákruta, zatáčka čiže meno obce znamená niečo ako "malá zákruta", "malá zatáčka" a pod.
Dejiny.
Prvá písomná zmienka o obci pochádza z rokov 12421272, kedy ju vlastnili Somonyiovci. Vtedy je uvádzaná ako zničená. V roku 1290 ju výmenou za pôdu v Hrkovciach získal comes Adorján. Roku 1392 sa dostala do vlastníctva majstra Štefana, syna Leökösa, a v 15. storočí bola majetkom Petra Čecha Levického. Z obce pochádzal rod Kéryovcov. Gašpar Kéry sa v roku 1531 podieľal na úspešnej obrane bosnianskeho mesta Jajce pred Turkami a comes František Kéry sa v roku 1599 stal podžupanom hontianskej župy. V roku 1554 sa v obci nachádzali dva rybníky.
Po bitke pri Moháči sa juh Slovenska ocitol na hranici medzi kresťanským a islamským svetom. Malý Kiar pripadol do hontianskeho náhija, jednej z tureckých územno-správnych jednotiek. Podľa daňových súpisov v obci v roku 1664 stálo 16 domov a v nich žilo 19 obyvateľov. Ich hlavným zdrojom obživy bolo poľnohospodárstvo, chov dobytka a včelárstvo.
V roku 1581 po náboženskom spore v Csepregu sa obec pridala na stranu reformovanej kresťanskej cirkvi. Od roku 1608 spadala obec do tekovského seniorátu. V prvej polovici 19. storočia mali vyučovanie v obci na starosti tzv. "čierni bratia", ktorí sa starali o majetky grófa Majlátha. Čierni bratia boli piaristi, ktorí sa starali o gymnázium v Leviciach. V roku 1868 došlo v obci k zriadeniu katolíckej ľudovej školy. V roku 1920 tu v 98 domoch žilo 258 obyvateľov, v obci stávala tiež vápenka. Počas druhej svetovej vojny bol Malý Kiar súčasťou Maďarska.
Od 1. januára 1976 je obec súčasťou mesta Levice.
Čankov

Čankov môže byť:
Čankov (Levice)

Čankov je mestská časť mesta Levice v Nitrianskom kraji.
Dejiny.
Prvá písomná zmienka o obci pochádza z roku 1275, kedy je uvádzaná ako "Chenk" a vlastnili ju Simonyiovci. Od roku 1392 bola v majetku majstra Štefana, syna Leökösiho, a roku 1428 vo vlastníctve Petra Čecha Levického.
Po bitke pri Moháči sa južné Slovensko ocitlo na hranici medzi kresťanským a islamským svetom. Čankov pripadol do hontianského náhija, jednej z tureckých územno-správnych jednotiek. Z daňových súpisov z tejto doby sa dá vyčítať, že v roku 1544 v obci stálo 23 domov a v roku 1664 tu žilo 92 ľudí v 59 domoch. Hlavnou obživou obyvateľov bolo poľnohospodárstvo, ďalej chov dobytka, vinárstvo a včelárstvo. Po roku 1828 sa dostal do vlastníctva Esterháziovcov, od ktorých ho kúpili Schoellerovci.
V roku 1591 po náboženskom spore v Čepregu tu prevládli priaznivci reformovaného kresťanstva. Od roku 1608 Čenkov spadal do tekovského seniorátu. V roku 1693 vplyvom učiteľa Ondreja Šebesténa sa obec priklonila k evanjelikom. V roku 1927 tu v 116 domoch žilo 463 obyvateľov. V 20. rokoch 20. storočia emigrovalo kvôli hospodárskej kríze 7 obyvateľov do Ameriky. Počas druhej svetovej vojny bola obec súčasťou Maďarska. Od 1. januára 1986 Čankov je súčasťou Levíc.
Freestyler

„Freestyler“ je tretí singel fínskej breakbeatovej skupiny Bomfunk MC’s z ich albumu "In Stereo". Bol vydaný v januári 2000 a mal celosvetový úspech, pričom dosiahol 1. miesta v rebríčkoch krajín ako Švédsko, Nemecko, Austrália, Nórsko, Nový Zéland, Rakúsko, Švajčiarsko, Turecko, Belgicko, Holandsko a Taliansko. Takisto dosiahol 2. miesto v rebríčkoch v Dánsku a Spojenom kráľovstve, kde sa stal 23. najpredávanejším singlom roka 2000.
Hudobné video.
Hudobné video bolo filmované hlavne v stanici Hakaniemi Helsinského metra.
Ňáriovci

Ňáriovci (Ňári; staršie "Nyáryovci, Nyáry") bol uhorský šľachtický rod.
Dejiny.
Rod sa prvýkrát spomína v roku 1411 v Peštianskej župe. Neskôr mali majetky aj v Tekovskej župe a od začiatku 18. storočia aj v Hontianskej župe. Niekedy v tomto období sa dostali aj do Kalinčiakova, kde dali postaviť kaštieľ, a Bohuníc. V roku 1836 získal Anton Ňári titul baróna. Niekedy sa však uvádza, že titul barón získal už v roku 1533 a v roku 1632 boli povýšení do grófskeho stavu.
Bastrop (Texas)

Bastrop je americké mesto a sídlo Bastrop County v strednom Texase. Je súčasťou aglomerácie Veľkého Austinu.
Svetoznáma sieť hotelov The Hyatt Regency Lost Pines Resort and Spa tu v roku 2006 otvorila nový hotel so 491 izbami.
Filmový priemysel.
V meste a okolí boli natáčané desiatky filmov, napríklad "Lovin' Molly" (1974), "The Texas Chain Saw Massacre" (1974), "Čo si doma upečieme" (orig. Home Fries, 1998), "Odvaha pod paľbou" (orig. Courage Under Fire, 1996), remake filmu "The Alamo" pod názvom "Strom života" (orig. The Tree of Life, 2010) s Bradom Pittom a Seanom Pennom, Bernie (2010) s Jackom Blackom, Shirley MacLaine a Matthewom McConaugheym.
Seymour (Texas)

Seymour je americké mesto a sídlo Baylor County v severnom Texase. Mesto bolo založené prisťahovalcami z Oregonu. Turistika je významným príjmom mesta. Od roku 1896 sa tu každý rok koná rodeo.
Mousesports

Mouesesports, je profesionálna hráčska organizácia sídliaca v Nemecku. Spoločnosť stavia tímy v rôznych hrách, ale najznámejšie sú úspechy jej členov v hre Counter-Strike. Mousesports je jedným zo zakladateľov G7 Teams. 
História.
Mousesports bola založená v Berlíne ako Counter-Strikový tím pod rovnakým názvom. V roku 2006 bol vytvorený G7 Teams a Mousesports patrila k najväčším hráčskym organizáciám v Európe, ktorá sa zúčastňovala na turnajoch v Counter-Strike, Warcraft III, Quake 4 a Unreal Tournament.
Alpine (Texas)

Alpine je americké mesto a sídlo Brewster County v západnom Texase. Bolo založené v roku 1882 robotníkmi, ktorí stavali železničnú trať, už predtým bolo miesto známe ako zastávka kovbojov.
Alpine rástlo veľmi pomaly až do otvorenia školy vyššieho vzdelávania, Sul Ross State Normal College (v súčasnosti je to univerzita Sul Ross State University), v roku 1921. Vyhlásenie národného parku Big Bend National Park v roku 1940 ďalej urýchlilo rozvoj mesta. Do roku 1959 bolo mesto "najväčším mestom v najväčšom okrese najväčšieho štátu USA".
Mesto disponuje letiskom "Alpine-Casparis Municipal Airport". V posledných rokoch je známe ako zastávka cyklistov, križujúcich Spojené Štáty.
Meridian (Texas)

Meridian je americké mesto a sídlo Bosque County v strednom Texase. Bolo založené v roku 1854. Mesto prosperovalo ako dopravný uzol pre výrobky okolitých fariem. Takmer polovica obyvateľov pracuje v stavebníctve, priemysle a doprave, ďalší najmä v administratíve a službách.
Afropitek

Afropitek (lat. Afropithecus) je vyhynutý rod z čeľade dryopitekovité.
Druhy:
Podľa niektorých názorov pod afropiteka patrí aj rod Morotopithecus.
Dryopity

Dryopity môže byť neformálne označenie:
Parantrop

Parantrop (lat. "Paranthropus"), neformálne robustný australopit alebo robustný australopitek, je rod z čeľade hominidi. Všetky nálezy z tohto rodu sa niekedy zaraďujú pod rod australopitek a zriedkavo naopak pod rod Homo.
Druhy:
Olson do tohto rodu zaradil (aj?) časť nálezov, ktoré iní zaraďujú ako Australopithecus afarensis, a to pod názvom Paranthropus africanus (pozri v článku australopitek afarský).
Cela-Conde et al. 2003 výslovne klasifikuje len nálezy z tohto rodu plus druh Australopithecus africanus ako rod Australopithecus (ostatné australopitekorodé klasifikuje ako rod Praeanthropus, rod Paranthropus nepoužíva).
Ardipitek

Ardipitek (lat. Ardipithecus) je vyhynutý rod z čeľade hominidi (podčeľade australopitekorodé). 
Je to vývojový predchodca rodu australopitek. Bol opísaný v roku 1995, prvé nálezy sú z roku 1993 a 1994. Podľa polohy foramen magnum vidno, že kráčal vzpriamene; tvar kostí horných končatín a ďalšie znaky takisto svedčia o jeho príslušnosti k hominidom.
Druhy:
Do tohto rodu možno zrejme zaradiť aj niektoré geologicky staršie nálezy z Kene (Lothagam - 5,6 mil. rokov BP, Lukeino - 6,5 mil. rokov BP, Baringo - 4-5 mil. rokov BP) a z Etiópie (Belohdelie a Maka - vyše 4 mil. rokov).
Megantrop (Sangiran)

Megantrop (lat. "Meganthropus") je rod z čeľade hominidi. Jeho presnejšie zaradenie je dlhodobo veľmi sporné. 
M. Thurzo ho zaraďuje pod podčeľaď australopitekorodé (v 80. rokoch ho zaraďoval pod Homo erectus), indonézsky vedec Sartono ho (len druh megantropus starojávsky) zaradil ako samostatný druh Homo palaeojavanicus, občas sa (len druh megantropus starojávsky) zaraďuje ako Australopithecus palaeojavanicus, ostatné zdroje ho väčšinou (spravidla len druh megantropus starojávsky) zaraďujú pod Homo erectus. 
Druhy:
Gigantopitek

Gigantopitek (lat. Gigantopithecus) je rod z čeľade orangutanovité resp. čeľade hominidi. V systéme M. Thurzu (1998) tvorí podčeľaď gigantopitekorodé (Gigantopithecinae).
Druhy:
Charakteristické pre gigantopitekov sú enormné zuby a čeľuste, malé očné zuby, malé a vertikálne postavené rezáky, hominidný (molarizovaný) tvar črenových zubov, hlboká sánka s opičou plôškou a širokými, kolmými ramenami. Pôvodne sa odhadovalo, že boli vysokí 2,8 - 4,2 m, dnešné odhady telesnej výšky naznačujú výšku v rozmedzí 180 - 200 cm.
Lufengpithecus

Lufengpithecus je vyhynutý rod z čeľade hominidi. Staršie sa zaraďoval do rodov Sivapithecus (časť) a Ramapithecus (iná časť).
Druhy:
Rakovský

Rakovský môže byť:
Jesenský

Jesenský môže byť:
Sekulská ulica

Sekulská ulica je ulica v Bratislave, v mestskej časti Karlova Ves. Tiahne sa od Kuklovskej ulice po Levársku ulicu.
Na ulici sídli Únia nevidiacich a slabozrakých Slovenska či Základná umelecká škola Jozefa Kresánka.
Fly Away

„Fly Away“ je skladba amerického rockového hudobníka Lennyho Kravitza. Je štvrtým singlom z jeho albumu "5".
Zoznam skladieb.
UK Edition 
Pozície v rebríčkoch.
„Fly Away“ je dodnes jednou z Kravitzových najúspešnejších skladieb. Skladba bola hitom v USA a aj v Spojenom kráľovstve. Dosiahla 1. miesto v rebríčku UK Singles Chart, kým v USA v rebríčku Billboard Hot 100 dosiahla 12. miesto. Obsadila takisto 1. miesta v rebríčkoch Mainstream Rock Tracks a Modern Rock Tracks. Na Novom Zélande dosiahla 8. miesto a bola certifikovaná na zlato. Skladba taktiež dopomohla rozšíriť úspech jeho albumu "5" v Európe a Kravitz získal za ňu cenu Grammy v roku 1999 v kategórii Best Male Rock Vocal Performance.
Medzinárodná bejzbalová federácia

Medzinárodná bejzbalová federácia (skr. IBAF – "International Baseball Federation") je medzinárodná športová organizácia združujúca 118 národných bejzbalových zväzov na celom svete, sídliaca v Lausanne, vo Švajčiarsku. Na jej čele v súčasnosti stojí Talian Riccardo Fraccari. IBAF je riadnym členom MOV a takisto aj SportAccord (býv. GAISF).
Dejiny.
Prvýkrát na medzinárodnom fóre sa bejzbal objavuje na letné olympiáde 1904. Prvé majstrovstvá sveta sa uskutočňujú v roku 1938 v Londýne, avšak iba za účasti dvoch krajín. Po záujme o prvé MS, rastie popularita bejzbalu vo svete (hlavne v Severnej a Strednej Amerike) a tak už v roku 1938 vznikla Medzinárodná bejzbalová federácia. V roku 1973 vzniká nový vrcholný medzinárodný turnaj s názvom Interkontinentálny pohár. Rok 1986 je rokom znovuzavedenie bejzbalu do olympijského programu, a tak na olympiáde 1992 v Barcelone sa úž súťaží v tomto pálkovom športe. Zlatá medaila Juhokórejčanov z olympiády 2008 v Pekingu je poslednou, pretože bejzbal je s spolu so softbalom vyradený z olympijského programu.
Rebríček IBAF.
IBAF zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov podľa výsledkov na majstrovstvách sveta či kontinentálnych majstrovstiev, svetových pohároch, atď. 
Konfederácie.
118 členských federácií (v roku 2011) je rozčlenených do 5 kontinentálnych konfederácií:
Doris Lundová

Doris Lundová (* 14. január 1919, Indianapolis, USA – † 26. jún 2003, Connecticut) bola americká spisovateľka a umelkyňa.
Vyrastala v New York City a Južnej Karolíne. Matka Katherine Brown Herold bola učiteľka umenia, otec Don Herold známy autor, humorista. Študovala na Lincolnovej škole v New Yorku , 2 roky na vysokej škole Wellesley a maturovala v roku 1939 v Swarthmore. V roku 1945 sa vydala za Sidneyho Lunda, s ktorým mala štyri deti - Meredith Lundovú, Erika Lunda, Marka Lunda a Lízu Lundovú. Je známa hlavne ako autorka biografie Erik - príbehu jej syna Erika, ktorý zomrel v roku 1972 na leukémiu. Jej dielo bolo vydané vo viac ako 20 jazykoch a bolo prekomponované aj ako film. Doris Lundová zomrela 26.6. 2003 ako 84 - ročná na viacnásobne ochorenia, astmu a Parkinsonovu chorobu.
Jim Henson

James Maury „Jim“ Henson (* 24. september, 1936 – † 16. máj, 1990) bol americký bábkoherec známy ako tvorca postavičiek The Muppets. Henson hral ako bábkar v rôznych amerických reláciách – The Muppet Show, Sesame street, filmoch The Muppet Movie, The Great Muppet Caper, ale bol aj tvorcom viacerých moderných bábok pre projekty ako Fraggle Rock, The Dark Crystal a Labyrint. Bol tiež nominovaný na Oscara v kategórii režisér, ako producent získal cenu Emmy. Bol zakladateľom Jim Henson Company, nadácie Jima Hensona. Zomrel na infekciu Streptococcus pyogenes v roku 1990.
Barbra Streisand (singel)

„Barbra Streisand“ je disco housová skladba americko-kanadskej DJskej dvojice Duck Sauce. Bola vydaná 10. septembra 2010. Skladba dosiahla 1. miesta v rebríčkoch v Poľsku, Belgicku, Holandsku, Fínsku, Švajčiarsku a Rakúsku. Takisto sa dostala do prvej desiatky v rebríčkoch v Austrálii, Francúzsku, Nemecku, Írsku, Taliansku a Spojenom kráľovstve.
Úspech v rebríčkoch.
Skladba debutovala v Holandsku na 25. mieste dňa 16. októbra 2010. O tri týždne neskôr dosiahla 1. miesto a potom ostala na 2. mieste po dobu dvoch týždňov. V Spojenom kráľovstve skladba debutovala na 3. mieste dňa 17. októbra 2010 pričom v prvom týždni sa predalo 67,000 kópií singlu. V americkom rebríčku Hot Dance Club Songs dosiahla 1. miesto dňa 18. októbra 2010.
Vysielač Nad oborou

Vysielač Nad oborou () je rádiový a televízny vysielač v trenčianskom okrese na Slovensku. Nachádza sa na rovnomennom vrchu v pohorí Biele Karpaty nad Dolnou Súčou. 
Poloha.
Vysielač sa nachádza asi 7 km severne od Trenčína, nad Dolnou Súčou, na vrchole nevýrazného, vysokého vrchu Nad oborou. K vysielaču vedie cesta cez Trenčiansku Závadu, osadu Nemšovej. Neďaleko sa nachádza i súkromný vysielač, označovaný ako "Javorník" alebo aj "Nad oborou II", z ktorého v minulosti vysielalo Fun rádio a TV JOJ.
Dejiny.
Šírenie signálu zabezpečuje 81 m vysoká priehradová veža, podobná veži na bardejovskom vysielači, dokončená v roku 1976. Súčasťou vysielacieho strediska je komplex budov, ktoré napovedajú o význame tejto kóty. Televízne vysielanie bolo z novej veže spustené 6. septembra 1975. Vysielač začal v pásme FM vysielať v roku 1991, kedy vzniklo celoplošné Rádio_FM. Neskôr pribudli ďalšie okruhy Slovenského rozhlasu i súkromní vysielatelia.
Šírený program.
Poloha vysielača nad husto obývaným Považím, vysoký vyžarovaný výkon i nadmorská výška robia z tohto vysielača veľmi efektívny zdroj signálu. Pokrytím okresov Trenčín, Ilava, Púchov, Považská Bystrica, Nové Mesto nad Váhom a Piešťany nadväzuje na vysielače Veľká Javorina a Krížava. Presahy umožňujú prijímať signál i na Hornej Nitre, Hornom Považí a na časti Moravy.
Vysielače DVB-T.
Vysielanie druhého multiplexu DVB-T bolo z vysielača spustené v lete 2010, verejnoprávny multiplex bol rozvysielaný 28. apríla 2011.
Najbližšie vysielače.
Okolité významné vysielače a vzdialenosť k nim:
Prokonzul

Prokonzul môže byť:
Clifton (Texas)

Clifton je americké mesto v Bosque County v strednom Texase.
V roku 1997 bolo mesto vyhlásené za „Norwegian Capital of Texas“ (nórske hlavné mesto Texasu). Mesto oslavuje každú prvú decembrovú sobotu v roku "Norwegian Country Christmas Tour", predvianočnú slávnosť, venovanú nórskej kultúre. 
Mesto má dva kostoly, Our Savior’s Lutheran Church (kostol nášho spasiteľa), postavený v rokoch 18751885, a St. Olaf Kirke (kostol svätého Olafa) z roku 1886. 
V meste sa nachádza Norse Historic District a múzeum Bosque Memorial Museum, ktoré prináša množstvo materiálov z čias nórskej kolonizácie.
Mnoho z osadníkov, ktorí prišli do mesta a oblasti okolo polovice 19. storočia boli Nóri. Nórski usadlíci sa osvedčili zvlášť v bojoch proti indiánskym kmeňom.
Prokonzul (rod)

Prokonzul (lat. "Proconsul") je vyhynutý rod z čeľade prokonzulovité. Podľa niektorých názorov treba rod zaradiť mimo hominoidovcov niekde k rodu Dryopithecus.
Bez druhu Proconsul hamiltoni sú nálezy rodu prokonzul staré 2114 mil. rokov , s druhom Proconsul hamiltoni sú staré 2614 mil. rokov. Prokonzul sa živil mäkkými plodmi a listami.
Systematika.
Druhy:
Staršie sa pod rod prokonzul ako podrody zaraďovali súčasné rody Rangwapithecus a Nyanzapithecus.
Nyanzapithecus

Nyanzapithecus je rod z čeľade oreopitekovité (prípadne z čeľade prokonzulovité).
Druhy:
Vagaceratops

Vagaceratops bol rod 5 m dlhého rohatého dinosaura, žijúceho v období vrchnej kriedy (stupeň kampán, asi pred 75 miliónmi rokov) na území dnešnej Kanady. Tento bylinožravý dinosaurus bol pôvodne v roku 2001 opísaný ako nový druh rodu Chasmosaurus ("C. irvinensis"). Typový a doteraz jediný druh je Vagaceratops irvinensis.
Tekovské múzeum

Tekovské múzeum je slovenské regionálne vlastivedné múzeum, ktoré dokumentuje históriu, prírodné vedy a ľudovú kultúru v danom regióne. Vlastní vyše 110 000 ks zbierkových predmetov z oblastí živej a neživej prírody, histórie, archeológie a ľudovej kultúry. 
Múzeum vzniklo v Leviciach v roku 1927 zásluhou vrábeľského poštmajstra Jozefa Nécseyho, ktorý mestu Levice daroval svoju rozsiahlu zbierku archeologických nálezov z okolí Vrábeľ a Dolného Požitavia, národopisné predmety zo severnej časti Tekovskej župy a z okolia Zvolena, ďalej obrazy, rodinný archív a knihy. O túto zbierku prejavil záujem aj Krajinský úrad pre múzea a knižnice v Budapešti. 
Múzeum sídlilo na prvom poschodí mestskej radnice, kde prvý správca múzea, profesor učiteľského ústavu Jenő Kriek, nainštaloval prvú expozíciu s názvom "Nécseyho izba". V nasledujúcich rokoch sa zbierky, zásluhou darov od obyvateľov, rozrastali. Najvýznamnejšie prírastky do zbierok z tohto obdobia poskytlo bývalé piaristické gymnázium a tiež cestovateľ Koloman Kittenberger. V roku 1940 prvý správca zomiera a počas okupácie maďarskými vojskami múzeum stagnuje a dokonca došlo k rozkrádaniu a poškodeniu zbierok. Po vojne sa roku 1946 novým správcom stal bývalý učiteľ Pavol Huljak, ktorý za pomoci študentov expozície znovu obnovil a roztriedil vojnou zničené zbierky. V roku 1954 sa múzeum presťahovalo do priestorov bývalého františkánskeho kláštora a v roku 1958 do svojho súčasného sídla - areálu Levického hradu (Kapitánska budova a Dobóovský kaštieľ). V tomto období tiež začína používať názov Tekovské múzeum. V roku 1961 došlo k otvoreniu prvej stálej expozície, ku ktorej roku 1969 pribudla expozícia o dejinách lekárstva a roku 1979 moderne pojatá prírodovedná expozícia. V rokoch 19821998 muselo byť múzeum kvôli rekonštrukcným prácam na Kapitánskej budovy zatvorené. V roku 2001 bola znovu otvorená expozícia venovaná dejinám hradu a lekárnictva a Galéria Jozefa Nécseyho, kde sa prezentujú svojou tvorbou profesionálny a neprofesionálny umelci regiónu. V roku 2003 došlo k sprístupneniu druhej časti expozície, ktorá je venovaná archeologickým lokalitám a roku 2004 to bola koncertná sála, ktorá slúži na organizovanie rôznorodých odborných a kultúrnych podujatí. V roku 2006 došlo k otvoreniu tretej časti stálej expozície venovanej spoločenskému životu a remeslám v Leviciach a okolí. V období medzi septembrom 2005 až máj 2006 sa v priestore juhozápadnej bašty vybudoval amfiteáter. V ďalšom období (2009)bola otvorená expozícia venovaná augustu 1968 s fotografiou Muž odhalenou hruďou, ktorá je zaraďovaná medzi 100 najznámejších fotografií 20.storočia a expozícia Ľudový odev (2010), ktorá dokumentuje základné varianty ľudového odeva v regióne. Tekovské múzeum v Leviciach v hradnom areáli organizuje rôznorodé podujatia ako Bábkové divadlo v múzeu, Týždeň v múzeu, Noc múzeí a galérií, Levické hradné slávnosti a Vianoce v múzeu, vo výstavných priestoroch v Kapitánskej budove a v Dobóovskom kaštieli sprístupňuje verejnosti výstavy s rôznorodou tématikou(za rok okolo 25). Múzeum má vo svojej správe aj dve vysunuté expozície: Vodný mlyn Bohunice a Skalné obydlia Brhlovce.
Otavipithecus

Otavipithecus je vyhynutý rod hominoidovcov. Jediný druh je Otavipithecus namibiensis. Presnejšie zaradenie je sporné, zaraďuje sa spravidla niekde k rodu afropitek, t. j. do čeľade dryopitekovitých (tak napr. Singleton 1999); Conroy et al. 1992 naopak zastávajú názor, že je Otavipithecus podobný rodom Kenyapithecus, Sivapithecus a Dryopithecus.
Bol opísaný v roku 1992 podľa nálezu v Berg Aukas v severnej Namíbii. Je to prvý známy hominoidovec v subrovníkovej Afrike z miocénu. Je starý 1312 mil. rokov, váži 14.
Tour de France 1904

Tour de France 1904 bol 2. ročník cyklistických pretekov Tour de France. Preteky vyhral Francúz Henri Cornet.
Kenyanthropus platyops

Kenyanthropus platyops je druh z rodu Kenyanthropus. 
Zaradenie.
Existujú tieto možnosti zaradenia:
Charakteristika.
Nález pochádza z roku 1999 z lokality Lomekwi v Keni v údolí rieky Omo na severozápadnom brehu jazera Turkana. Vek je 3,5 - 3,3 mil. rokov BP, je to teda súčasník druhu Australopithecus afarensis. Hlavné nálezy priradené druhu sú KNM-WT 40000 a KNM-WT 38350. Celý nález v lokalite pozostáva z 36 lebečných a zubných fosílií, nie všetky boli priradené taxónu Kenyanthropus platyops; napríklad priradenie nálezov KNM-WT 38343A, KNM-WT 40001, KNM-WT 8556 a KNM-WT 16006 k druhu je značne neisté (posledné dva sa tradične priraďujú k Australopithecus afarensis).
Nález je do určitej miery je podobný australopitekom, najmä druhu Australopithecus anamensis. Najmä tým, že má plochú tvár (odtiaľ aj vedecký názov - platu znamená po grécky plochý), t.j. lícne oblúky začínajú viac vpredu než u australopitekov, sa však podobá skôr už rodu Homo, najmä druhu Homo rudolfensis. Morfologicky teda súvisí s druhom Homo rudolfensis, či s ním súvisí aj evolučne je sporné, ale niektorí autori najnovšie zaraďujú druh Homo rudolfensis pod rod Kenyanathropus (ako Kenyanthropus rudolfensis). V neprospech zaradenia pod Homo hovorí malý mozog Kenyanthropa.
Objavujú se aj názory, že rekonštrukcia nálezu nie je presná (podobne ako v prípade holotypu druhu Homo rudolfensis).
Gobiceratops

Gobiceratops je vyhynutý rod veľmi malého rohatého dinosaura, žijúceho v období vrchnej kriedy na území dnešného Mongolska. Jediný druh je Gobiceratops minutus.
Opísaný je podľa jedinej lebky mláďaťa, merajúcej len na dĺžku.
Predpokladá sa, že ide o rod Bagaceratops alebo o jeho príbuzného. Je členom skupiny Bagaceratopsidae.
Midland (Texas)

Midland je americké mesto v Midland County a v severovýchodnom Texase. 
Mesto je známe ako rodisko bývalej prvej dámy Spojených štátov Laury Bushovej a miesto, kde vyrastal bývalý prezident George W. Bush.
Kenyanthropus

Kenyanthropus je rod čeľade hominidi. Väčšina zdrojov udáva, že doňho patrí len druh Kenyanthropus platyops, ale niektorí autori sem radia aj druh Kenyanthropus rudolfensis (=Homo rudolfensis) a prípadne dokonca aj druh Kenyanthropus habilis (=Homo habilis v užšom zmysle). Pre tých, ktorí zaraďujú druh Kenyanthropus platyops ako Homo platyops rod Kenyanthropus neexistuje.
Anthems to the Welkin at Dusk

Anthems to the Welkin at Dusk je druhý štúdiový album nórskej symfonickej black metalovej skupiny Emperor. Je to jediný album, na ktorom hrá basgitarista Alver a prvý, na ktorom hrá bubeník Trym.
Gitarista skupiny Mayhem, Euronymous, napísal úvodný riff z piesne „Ye Entrancemperium“ pre jednu nevydanú pieseň Mayhem predtým, než bol zavraždený. Emperor tento riff prevzali do svojej skladby.
Európska bejzbalová konfederácia

Európska bejzbalová federácia (skr. CEB – Confederation of European Baseball) je európska športová konfederácia, ktorá združuje bejzbalové zväzy európskych štátov. Vznikla v roku 1953 a sídli v Lausanne, vo Švajčiarsku. Momentálne (2011) združuje 38 národných bejzbalových zväzov a na jej čele stojí Nemec Martin Miller. CEB je členom Medzinárodnej bejzbalovej federácie (IBAF). V roku 2010 hralo v 41 krajinách CEB viac ako 112 000 hráčov.
Dejiny.
V roku 1953 založilo 5 bejzbalových federácií (Belgicko, Francúzsko, Nemecko, Španielsko a Taliansko) Európsku bejzbalovú konfederáciu. Vtedy ešte pod francúzskym názvom "French Féderation Européenne de Baseball" (FEB). A už o rok neskôr boli zorganizované prvé Majstrovstvá Európy v Belgicku. O dva roky neskôr sa do federácie pridalo Holandsko, o rok neskôr Švédsko a v roku 1960 pristúpilo aj Spojené kráľovstvo. V roku 1963 vznikla prvá klubová súťaž – Pohár majstrov.
Industriálny rock

Industriálny rock je hudobný žáner, ktorý v sebe spája industriálnu hudbu a špecifické rockové subžánre. Z industriálneho rocku vznikol industriálny metal, s ktorým je často zamieňaný. Prvotné spojenie industriálnej hudby a rocku praktizovali niektoré post-punkové skupiny ako Chrome, Killing Joke, Swans, Foetus a Big Black.
Hudobný štýl.
Industriálni rockoví hudobníci používajú vo všeobecnosti klasické rockové nástroje ako elektrické gitary, bicie, basové gitary spolu s nárazmi bieleho šumu a elektronickými hudobnými zariadeniami (syntetizátory, sekvencery, samplery a bicie automaty). Zvuk gitár je často veľmi skreslený alebo inak upravený. Basové gitary a bicie môžu byť hrané naživo, alebo sa môžu nahradiť elektronickými hudobnými nástrojmi či počítačmi.
Komerčný úspech.
Pravý komerčný zlom industriálneho rocku sa konal spolu s industriálnym metalom a skupinami Nine Inch Nails či Ministry.
Medzinárodná netballová federácia

Medzinárodná netballová federácia (skr. INF – ; do roku 2012: IFNA – ) je medzinárodná športová organizácia združujúca 73 národných netballových zväzov na celom svete, sídliaca v meste Manchester, v Spojenom kráľovstve. Na jej čele v súčasnosti stojí Angličan Molly Rhone. IFNA nie je členom MOV, ale je členom SportAccord (býv. GAISF).
Dejiny.
V roku 1957 boli Anglickom a Austráliou predostreté prvé myšlienky o vytvorení medzinárodného orgánu pre netball. To sa uskutočnilo o tri roky neskôr, a tak v roku 1960 vznikla Medzinárodná netballová federácia za účasti 5 zakladajúcich členov: Austrálie, Anglicka, Nového Zélandu, Južnej Afriky a Západnej Indie. O ďalšie tri roky sa už konali v Anglicku prvé majstrovstvá sveta. Netball sa šíril po svete a od roku 1986 začínali vznikať aj kontinentálne federácie v rámci INF.
Rebríček INF.
INF zostavuje medzinárodný rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky podľa výsledkov na majstrovstvách sveta, Hrách Spoločenstva národov, Svetovej série a kontinentálnych majstrovstvách. 
Konfederácie.
73 členských federácií (v roku 2013) je rozčlenených do 5 kontinentálnych konfederácií:
Európska netballová federácia

Európska netballová federácia (skr. FENA – ) je európska športová konfederácia, ktorá združuje netballové zväzy európskych štátov. Vznikla v roku 1989 a sídli v Manchesteri, v Anglicku. V roku 2013 združovala 14 národných netballových zväzov a na jej čele stála Angličanka Lyn Carpenteová. FENA je členom Medzinárodnej netballovej federácie (IFNA).
Najnovším členom FENA sa v roku 2012 stal Izrael.
Členské federácie.
Momentálne má 9 riadnych a 5 pridružených (asociovaných) členov:
Plní členovia
Pridružení členovia
BP (čas)

BP (skratka z angl. "before present") alebo before present alebo pred súčasnosťou je skratka znamenajúca/výraz znamenajúci „pred 1. januárom 1950“ (teda nie pred narodením Krista – porov. pred Kristom). Používa sa najmä v archeológii a geológii. Tak napríklad rok 1500 BP znamená 1 500 rokov pred rokom 1950, a to je rok 450 po Kr.
Čas vyjadrený v BP sa používa najmä (a pôvodne len) v oblasti rádiokarbónového datovania, pričom sa používa referenčná vzorka kyseliny šťaveľovej z roku 1950. Rok 1950 ako začiatok pre stupnicu BP stanovili metrológovia v roku 1954.
Anthony Horowitz

Anthony Horowitz (* 5. apríl 1955, Londýn, Spojené kráľovstvo) je anglický spisovateľ a scenárista. Preslávil sa hlavne sériou románov o detskom agentovi tajných služieb Alexovi Riderovi.
Narodil sa v bohatej a významnej rodine. Píše hlavne knihy pre deti. Jeho knihy sa predávajú vo viac ako 20 krajinách po celom svete. Ako scenárista napísal scenáre k televíznym seriálom ako "Vraždy v Midsomeri", "Poirot", alebo "Foylova vojna". 
Žije v severnom Londýne s manželkou Jill Greenovou a dvoma synmi Nichollasom a Cassianom.
Mikuláš I. (Rusko)

Mikuláš I. alebo aj Mikuláš I. Pavlovič () (* 6. júl (25. jún podľa juliánskeho kalendára) 1796, Cárske Selo, Ruské impérium – † 2. marec (18. február podľa juliánskeho kalendára) 1855, Petrohrad) bol ruský cár od roku 1825 a posledný poľský kráľ.
Životopis.
Bol tretím synom cára Pavla I. a jeho druhej manželky Márie Fjodorovny.
Počas vlády staršieho brata, cára Alexandra I., sa vôbec nezaujímal o politiku a riadenie krajiny a jeho úlohou bola vojenská kariéra. 
13. júna 1817 sa oženil so Šarlotou Pruskou, dcérou pruského kráľa Fridricha Viliama III., ktorá prijala ruské meno "Alexandra Fiodorovna". S rodinou žil v Aničkinovskom paláci v Petrohrade, no po smrti cára Alexandra I. v decembri 1825 bol povolaný prevziať nástupníctvo a vládu. Formálne sa tak stalo 24. decembra a 26. septembra 1826 bol v Moskve korunovaný za ruského cára.
Je známy aj v súvislosti s povstaním dekabristov, z decembra v roku 1825.
Mikuláš I. zomrel v Zimnom paláci na zápal pľúc.
Potomkovia.
Z manželstva s Alexandrou Fjodorovnou vzišlo sedem detí:
BP

BP môže byť:
bp môže byť:
Huallaga (rieka)

Huallaga () je rieka v Peru, v Južnej Amerike. Je pravým prítokom Marañónu (povodie Amazonky). Je dlhá. Povodie má rozlohu približne .
Priebeh toku.
Pramení na svahoch Západnej Kordillery. Prevažnú časť toku tečie dnom širokej doliny medzi Strednou Kordillerou a Východnou Kordillerou. Potom pretína Východnú Kordilleru a vteká do Amazonskej nížiny.
Vodný režim.
Najvyššiu vodnosť dosahuje od septembra do marca. Priemerný ročný prietok vody je približne 3 500 m³/s.
Využitie.
Lodná doprava je možná do vzdialenosti od ústia k Yurimaguas. Na hornom toku leží mesto Huánuco.
Huallaga

Huallaga môže byť:
Emalkay

Martin Knowles, viac známy pod umeleckým menom Emalkay je anglický dubstepový producent a DJ pochádzajúci z Birminghamu. Je známy hlavne pre svoj singel „When I Look at You“ z roku 2009, ktorý časopis "Clash" nazval „monštrum“. Emalkay vydal svoj debutový album "Eclipse" v máji 2011.
Hemolyticko-uremický syndróm

Hemolyticko-uremický syndróm je závažná choroba, ktorá je komplikáciou infekcie enterohemoragickými Escherichia coli. Postihuje prevažne deti.
Účinkom toxínu (shiga-like toxín) produkovaného patogénnymi Escherichia coli dochádza k poškodeniu endotelu, následnej hemolytickej anémii a trombotizácii drobných periférnych ciev, s ťažkým poškodením predovšetkým obličiek. Táto komplikácia vedie často až k smrti dieťaťa.
Homo gautengensis

Homo gautengensis je vyhynutý druh človeka, ktorý opísal D. Curnoe v roku 2010 prehodnotením starších nálezov, väčšinou zaraďovaných do druhu Homo habilis alebo Homo ergaster. 
Datovanie.
Druh sa objavil pred vyše 2 miliónmi rokov a zanikol asi pred 600 000 rokmi (ale napr. nález Stw 53 môže byť podľa niektorých nových datovaní starý až 2,4 či 2,6-2,0 mil. BP a nález Stw 151 má podľa staršieho datovania 3 až 2,6 mil. BP a podľa novšieho datovania 2,6-2,0 mil. BP). 
Bol teda z druhov rodu Homo súčasníkom (prinajmenšom) druhov Homo habilis, Homo rudolfensis, Homo ergaster, Homo erectus a Homo antecessor. 
Charakteristika.
Holotypom je nález Stw 53, ktorý bol objavený už v roku 1976 a opísaný v roku 1977. Tento nález je meter vysoký a vážil asi . 
Homo gautengensis bol všežravec. Mohol mať aj sklony ku kanibalizmu, naznačujú to stopy na jednej z lebiek, ktorá bola ostrým predmetom zbavená mäsa.
Nálezy.
Konkrétne sem patria nasledujúce nálezy (v hranatej zátvorke je uvedené predchádzajúce zaradenie): 
Nálezy SK 15, (čiastočne) SK 45 a neskôr aj nález SK 847 v širšom zmysle (SK 847 v širšom zmysle = nálezy pod starším označením SK 80, SK 846b a SK 847) sa staršie zaraďovali aj ako človek swartkranský (Homo capensis, Homo erectus capensis, pôvodne Telanthropus capensis).
Referencie.
K novému druhu:
K predchádzajúcemu zaradeniu nálezov patriacich pod nový druh:
Danza Kuduro

„Danza Kuduro“ je skladba portorického reggaetonového speváka Dona Omara z jeho albumu "Meet the Orphans", ktorá bola vydaná ako hlavný singel z albumu dňa 15. augusta 2010 cez Machete Music a VI Music. Na skladbe spolupracoval francúzsky spevák Lucenzo. „Danza Kuduro“ dosiahla 1. miesto v rebríčku Hot Latin Songs. Remake skladby je použitý vo filme "Rýchlo a zbesilo 5" ako záverečná skladba a je na soundtracku filmu.